268 tilkynningar vegna gruns um alvarlega aukaverkun hafa borist Lyfjastofnun frá því að bólusetningar við covid hófust. 34 tilkynningar hafa borist vegna bólusetninga í aldurshópnum 12-15 ára. Gögn sem Lyfjastofnun Evrópu hefur yfirfarið staðfesta gagnsemi bólusetninga þrátt fyrir að virknin gegn omíkron sé minni.
Nýlegar rannsóknir sýna að virkni bóluefna gegn covid er minni gegn omíkron en öðrum afbrigðum veirunnar. Þetta kemur fram á vef Lyfjastofnunar, sem vitnar í upplýsingar frá Lyfjastofnun Evrópu. Eins kemur fram að virkni bóluefna dvíni með tímanum og því hættara við að fleiri bólusettir veikist. Rannsóknirnar staðfesta einnig að tíðni sjúkrahúsinnlagna í kjölfar sýkingar af omíkron séu lægri en vegna fyrri afbrigða veirunnar. Þá veiti bólusetning vörn gegn alvarlegum sjúkdómi og því þurfi hlutfallslega færri en áður á sjúkrahús. Gögn frá Suður- Afríku sýna að tvíbólusettir eru 70 prósent ólíklegri til að þurfa á sjúkrahúsinnlögn að halda og í Bretlandi hefur sýnt sig að þrátt fyrir að virkni bóluefnanna dvíni með tímanum að þá þá eykst vörnin með örvunarskammti og þeir sem hann hafa fengið eru 90 prósent ólíklegri til að leggjast inn á sjúkrahús. Er þetta í samræmi við margt sem áður hefur komið fram. Rúna Hauksdóttir Hvannberg er forstjóri Lyfjastofnunar.
Að því leiti er þetta nýtt, að það er staðfesting á þeim vísbendingum sem voru uppi.
268 tilkynningar vegna gruns um alvarlega aukaverkun hafa borist Lyfjastofnun frá því að bólusetningar hófust. Um tilkynningar er að ræða og orsakasamband við bóluefnin hafa ekki verið staðfest. Flestar tilkynningarnar, samtals 131 varða bóluefni Pfizer sem langflestir hafa verið bólusettir með eða rúmlega 156 þúsund manns. Tilkynningarnar varða 0,08 prósent tilfella. 37 tilkynningar bárust vegna Moderna, 82 vegna Astra Zenica og 18 vegna Jansen. Tilkynntar aukaverkanir vegna þessara bóluefna eru á bilinu 0,03 til 0,18 prósenta sé horft til þess fjölda sem þegið hafa bóluefnin. Samtal varða 35 tilkynninganna varða andlát. 24 varða aldraða einstaklinga og af þeim voru 17 með staðfesta undirliggjandi sjúkdóma.171 tilkynning barst vegna sjúkrahúsvistar, af þeim vörðuðu 38 lífhættulegt ástand. 34 tilkynningar hafa borist vegna bólusetninga í aldurshópnum 12-15 ára, fjórar þeirra teljast alvarlegar. 80 prósent 12 til 15 ára barna á Íslandi hafa verið bólusett að minnsta kosti einu sinni og langflest tvisvar sinnum.
Rúna segir mikilvægt að tilkynna aukaverkanir því það ýti undir að rannsóknir séu gerðar þegar ástæða þyki til eins og með áhrif á tíðahring kvenna.
Það virðist vera áhrif á, möguleg áhrif á tíðahringinn en ekki áhrif á frjósemi og mikil áhersla lögð á það, það eru komnar nýjar niðurstöður að það sé mikilvægt fyrir ófrískar konur að láta bólusetja sig og þetta hafi ekki áhrif á ófrískar konur.